ai4bharat/Pralekha huggingface dataset:
संरक्षण मंत्रालय
संरक्षण मंत्री राजनाथ सिंग याची येत्या 5 आणि 6 जून रोजी नवी दिल्लीत अमेरिका आणि जर्मनी च्या संरक्षण मंत्र्यांबरोबर द्विपक्षीय चर्चा
संरक्षण मंत्री राजनाथ सिंग यांच्याशी द्विपक्षीय चर्चा करण्यासाठी अमेरिकेचे संरक्षण मंत्री लॉईड ऑस्टीन आणि जर्मनीचे संरक्षण फेडरल मंत्री बोरीस पिस्टोरियस भारताच्या भेटीवर येत आहेत. संरक्षण मंत्री राजनाथ सिंग हे अमेरिकचे संरक्षण मंत्री ऑस्टीन यांना 5 जून रोजी भेटणार असून जर्मनीचे संरक्षण मंत्री पिस्टोरियस यांच्याशी ते 6 जून रोजी चर्चा करतील . संरक्षण विषयक द्विपक्षीय सहकार्याच्या अनेक विषयांवर या बैठकांमध्ये चर्चा होण्याची शक्यता असून त्यात औद्योगिक सहकार्यावर लक्ष केंद्रीत करण्यात येणार आहे.
अमेरिकन संरक्षणमंत्री सिंगापूरहून दोन दिवसीय दौऱ्यावर भारतात 4 जूनला येत आहेत. ऑस्टीन यांची ही भारताच्या दौऱ्यावर येण्याची दुसरी वेळ असून यापूर्वी ते मार्च 2021 मध्ये भारतात आले होते.
जर्मन संघराज्याचे संरक्षण मंत्री भारताच्या चार दिवसांच्या दौऱ्यावर असून त्यांची ही भारतभेट 5 जूनपासून सुरू होत आहे. ते इंडोनेशियातून भारतात येत आहेत. संरक्षणमंत्री राजनाथ सिंग यांच्य़ाशिवाय, नवी दिल्लीत आयोजित करण्यात आलेल्या संरक्षण क्षेत्रातील उत्कृष्टता विषयक नवोन्मेष कार्यक्रमात अनेक संरक्षण संबंधी स्टार्ट अप्सच्या प्रमुखांनाही भेटण्याची शक्यता आहे. 7 जून रोजी ते मुंबईला भेट देणार असून पश्चिम नौदल कमांडच्या मुख्यालयालाही तसेच माझगाव डॉक शिपबिल्डर्स लिमिटेडलाही भेट देण्याची शक्यता आहे.
गृह मंत्रालय
केंद्रीय गृहमंत्री अमित शाह यांनी आज श्रीनगर येथे जम्मू आणि काश्मीरमधील सुरक्षा परिस्थितीबाबत घेतली आढावा बैठक
समृद्ध आणि शांततामय जम्मू आणि काश्मीरबाबतचे पंतप्रधान नरेंद्र मोदी यांचे स्वप्न पूर्ण करण्यासाठी दहशतवादाविरोधात सुरक्षा दले आणि पोलिसांनी सक्रिय, समन्वित मोहिमा राबवण्याचे गृहमंत्र्यांचे निर्देश
जम्मू-काश्मीर हिंसाचारमुक्त ठेवण्यात आणि कायद्याचे राज्य बहाल करण्यात सुरक्षा दले आणि जम्मू काश्मीर केंद्रशासित प्रदेशाच्या प्रयत्नांचे अमित शाह यांनी केले कौतुक
केंद्रीय गृहमंत्री अमित शाह यांनी आज श्रीनगरमध्ये जम्मू आणि काश्मीरमधील सुरक्षा परिस्थितीबाबत आढावा बैठक घेतली. जम्मू आणि काश्मीरचे नायब राज्यपाल मनोज सिन्हा आणि भारत सरकार, लष्कर, केंद्रीय राखीव पोलीस दल, जम्मू-काश्मीर पोलीस, जम्मू-काश्मीर शासन यातील वरिष्ठ अधिकारी या बैठकीला उपस्थित होते.
पंतप्रधान नरेंद्र मोदी यांचे समृद्ध आणि शांततामय जम्मू आणि काश्मीरचे स्वप्न पूर्ण करण्यासाठी दहशतवादाविरोधात सुरक्षा दले आणि पोलिसांनी सक्रिय, समन्वित मोहिमा राबवण्याचे निर्देश केंद्रीय गृहमंत्र्यांनी दिले.
जम्मू-काश्मीर हिंसाचारमुक्त ठेवण्यात आणि कायद्याचे राज्य बहाल करण्यासाठी सुरक्षा दले आणि जम्मू काश्मीर केंद्रशासित प्रदेशाच्या प्रशासनाने केलेल्या प्रयत्नांचे अमित शाह यांनी कौतुक केले.
स्वातंत्र्य दिन सोहळ्यादरम्यान 'हरघर तिरंगा' मोहिमेमध्ये अभूतपूर्व उत्साहाचा नवा स्तर पाहायला मिळाला.
दहशतवादी आणि फुटीरतावाद्यांबाबतच्या भयाचे समूळ उच्चाटन करण्यासाठी सुरक्षा जाळे अधिक बळकट करण्यात यावे, असे निर्देश गृहमंत्र्यांनी दिले. त्यांनी सुरक्षा ग्रीडच्या कामकाजाचा आढावा घेतला आणि दहशवादाच्या घटना कमी व्हाव्यात तसेच फुटीरतावादी जाळ्यांचा व्यवस्थेवरील प्रभाव संपुष्टात यावा यासंबंधी मागील बैठकांमधील सुरक्षा अजेंडाच्या विविध बाबींवर झालेल्या प्रगतीचा आढावा घेतला.
दहशतवादाचा नायनाट करण्यासाठी सुरक्षा दले आणि पोलिसांनी कुशल आणि सुनियोजित मोहिमांच्या माध्यमातून समन्वित प्रयत्न सुरू ठेवण्याचे आवाहन केंद्रीय गृहमंत्र्यांनी केले. बेकायदेशीर कारवाया प्रतिबंधक कायद्या अंतर्गत नोंदवलेल्या प्रकरणांचाही आढावा घेण्यात आला आणि तपास वेळेवर आणि परिणामकारक असावा यावर भर देण्यात आला. सुयोग्य तपास सुनिश्चित करण्यासाठी संबंधित संस्थांनी क्षमता सुधारण्यासाठी काम करावे, दहशतवादी-फुटीरतावादी मोहिमेला मदत आणि प्रोत्साहन देणाऱ्या घटकांचा समावेश असलेली दहशतवादी परिसंस्था,सर्वसामान्य माणसाच्या कल्याणासाठी पूर्णपणे नष्ट करणे आवश्यक आहे, असे केंद्रीय गृहमंत्री म्हणाले.
पंतप्रधान कार्यालय
पंतप्रधानांनी देशव्यापी महा-सायक्लोथॉनमधील सहभागीतांचे केले कौतुक
नवी दिल्ली, 15 फेब्रुवारी 2023
पंतप्रधान नरेंद्र मोदी यांनी राष्ट्रव्यापी महा-सायक्लोथॉन कार्यक्रमामध्ये सहभागी झालेल्या सर्व लोकांनी निरोगी जीवनाच्या महत्वाबाबत जनजागृती केल्याबद्दल कौतुक केले आहे.
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांच्या ट्विटला उत्तर देताना पंतप्रधान म्हणाले;
"ज्यांनी यात सहभाग घेतला आणि निरोगी जीवनाविषयी जागरुकता पसरवली त्या सर्वांना शुभेच्छा."
S.Thakur/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह आणि शहरी व्यवहार मंत्रालय
इंदूरमध्ये आज राष्ट्रपतींच्या हस्ते भारत स्मार्ट सिटीज पारितोषिक स्पर्धा  2022 च्या विजेत्यांचा सत्कार
स्मार्ट सिटी अभियानाने भारताच्या शहरी परिसंस्थेत नावीन्य आणले: हरदीप सिंग पुरी
नवी दिल्ली, 27 सप्टेंबर 2023
राष्ट्रपती द्रौपदी मुर्मू यांनी आज 27 सप्टेंबर 2023 रोजी इंदूर येथे भारत स्मार्ट सिटीज पारितोषिक स्पर्धा  2022 च्या चौथ्या आवृत्तीतील विजेत्यांचा सत्कार केला. भारत सरकारच्या गृहनिर्माण आणि शहरी व्यवहार मंत्रालयाच्या स्मार्ट सिटीज अभियाना अंतर्गत 2018 पासून या स्पर्धेचे आयोजन केले जात आहे. या कार्यक्रमाला मध्य प्रदेशाचे राज्यपाल मंगुभाई सी. पटेल, केंद्रीय गृहनिर्माण आणि शहरी व्यवहार मंत्री हरदीप सिंग पुरी, मध्य प्रदेशाचे मुख्यमंत्री शिवराज सिंह चौहान, गृहनिर्माण आणि शहरी व्यवहार राज्यमंत्री कौशल किशोर, मध्य प्रदेशाचे शहरी विकास मंत्री भूपेंद्र सिंह यांच्यासह विविध मान्यवरांनी हजेरी लावली.
या कार्यक्रमाला संबोधित करताना राष्ट्रपतींनी शहरी विकासात देशाच्या एकूण गुंतवणुकीत वाढ झाल्याबद्दल आनंद व्यक्त केला. “उत्कृष्ट पद्धती लागू करण्यात आणि व्यवहार्य व्यवसाय प्रारुप विकसित करण्यात स्मार्ट सिटीज अभियानाचे योगदान खूप महत्त्वाचे आहे,” असे त्यांनी सांगितले.
राष्ट्रपतींनी शहरी विकासाशी संबंधित क्षेत्रांवर जी-20 चा भर असल्याचे नमूद केले. जी-20 चा उप-समूह असलेल्या अर्बन 20 ने शहरांमधील संपर्क सुविधेची एक शाश्वत पद्धती स्थापित करण्याचा प्रयत्न केला, असेही त्या म्हणाल्या.
कार्यक्रमादरम्यान राष्ट्रपतींनी देशातील विविध शहरांतील महापौर आणि महापालिका आयुक्तांना नव्या आत्मविश्वासाने आणि नव्या ऊर्जेने पुढे जाण्याचे आवाहन केले.
स्मार्ट सिटीज अभियानाने भारतातील शहरी परिसंस्थेमध्ये नावीन्य आणले आहे, तसेच भारतातील 100 मोठ्या शहरांमध्ये मुख्य पायाभूत सुविधा निर्माण केल्या असून सेवांना बळकटी दिली आहे, असे उपस्थितांना संबोधित करताना गृहनिर्माण आणि शहरी व्यवहार मंत्री हरदीप सिंग पुरी यांनी सांगितले. या अभियानाने सरकार, जागतिक संस्था, भागीदार शहरे, शैक्षणिक आणि उद्योग क्षेत्र यांच्या समवेत व्यापक भागीदारी वाढवली आहे, असेही ते म्हणाले.S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 29
नौवहन मंत्रालय
जेएनपीटीला सर्वोत्तम बंदर  पुरस्कार
नवी दिल्ली, 28 जून 2019
जेएनपीटी अर्थात जवाहरलाल नेहरु पोर्ट ट्रस्ट या देशातल्या अग्रेसर कंटेनर गौदीने आपल्या शिरपेचात मानाचा आणखी तुरा रोवला असून, चौथ्या भारतीय सागरी पुरस्कार 2019 मधे गोदीने सर्वोत्तम बंदर पुरस्कार मिळवला आहे. सागरी क्षेत्रातल्या तीस वर्षाच्या गौरवशाली सेवेबद्दल जेएनपीटीचा विशेष गौरव करण्यात आला.
बंदरातून होणारी मालाची उलाढाल, वृद्धी, विस्तार आराखडा, नवे उपक्रम, ई-व्यापार, ग्राहक संतोष यासारख्या विविध निकषांच्या आधारे सर्वोत्तम बंदराची निवड केली जाते.
B.Gokhale/N.Chitale/D.Rane
(Visitor Counter : 83
संरक्षण मंत्रालय
आय एन एस वागीर पाणबुडी आपल्या पहिल्या तैनाती अंतर्गत ऑस्ट्रेलियात फ्रेमंटल येथे दाखल होणार
भारतीय नौदलाची आय एन एस वागीर ही पाणबुडी आपल्या पहिल्या तैनातीवर असून जून 2023 मध्ये ही प्रक्रिया सुरु झाली होती. या तैनाती अंतर्गत ती 20 ऑगस्ट 23 रोजी ऑस्ट्रेलियात फ्रेमंटल येथे दाखल होईल. मुंबईत तयार झालेली कलवरी वर्गातील ‘वागीर’ ही पाचवी पाणबुडी जानेवारी 2023 मध्ये भारतीय नौदलाच्या सेवेत रूजू झाली.
ऑस्ट्रेलियामधील आपल्या वास्तव्यकाळात आय एन एस वागीर, ऑस्ट्रेलियाच्या पश्चिम किनार्यावर, रॉयल ऑस्ट्रेलियन नेव्ही  युनिट्स बरोबर विविध प्रकारच्या सरावांमध्ये सहभागी होईल. याच कालावधीत, 11 ते 21 ऑगस्ट 23 दरम्यान, भारतीय नौदलाची जहाजे आणि विमाने, ऑस्ट्रेलियाच्या पूर्व किनार्यावर, मलबार 23 या सरावात भाग घेत आहेत तर 22 ते 24 ऑगस्ट 23 पर्यंत AUSINDEX 23 या सागरी सरावात भाग घेणार आहेत.
सध्या सुरू असलेल्या तैनातीदरम्यान, मूलभूत, मध्यवर्ती आणि प्रगत स्तरावरील पाणबुडीविरोधी सराव नियोजित आहेत. याशिवाय, रॉयल ऑस्ट्रेलियन नेव्हीची पाणबुडी आणि भारतीय नौदलाचे P8i लढाऊ विमान, आय एन एस वागीर बरोबर सराव करणार आहेत. या संयुक्त सरावामुळे भारतीय नौदल आणि रॉयल ऑस्ट्रेलियन नेव्ही मध्ये समन्वय आणि सहकार्य वाढीला लागेल.
सध्याची कामगिरी ही भारतीय नौदलाच्या पाणबुड्यांचे सामर्थ्य आणि पोहोच यांचा पुरावा आहे. आय एन एस वागीर ची तैनात ही भारतीय नौदलाने ऑस्ट्रेलियात केलेली पहिली तैनात आहे. यातून बेस पोर्टपासून विस्तारित रेंजवर दीर्घकाळापर्यंत परिचालन करण्यातील भारतीय नौदलाची क्षमता आणि व्यावसायिक कौशल्य दिसून येते. तत्पूर्वी तैनातीदरम्यान, आय एन एस वागीरने 21 जून 23 रोजी आंतरराष्ट्रीय योग दिनाचा भाग म्हणून कोलंबोला भेट दिली होती.
रसायन आणि खते मंत्रालय
भारत जगाचे औषधालय  बनला असून, आता जगाचा उत्पादक  बनण्याची वेळ: डॉ. मनसुख मांडवीय
'भारतातील रसायने आणि पेट्रोकेमिकल उत्पादन केन्द्र' यावरील तिसऱ्या जागतिक शिखर परिषदेची सांगता
“भारत जगाचे औषधालय  बनला असून, आता जगाचा उत्पादक  बनण्याची वेळ आली आहे.” असे केन्द्रीय मंत्री डॉ मनसुख मांडवीय यांनी म्हटले आहे. 'भारतातील रसायने आणि पेट्रोकेमिकल उत्पादन केन्द्र'  यावरील तिसऱ्या जागतिक शिखर परिषदेचे समारोपाचे भाषण करताना ते आज बोलत होते. "शाश्वतता आणि वर्तुळाकार परिपूर्णता" ही परिषदेची संकल्पना होती. भारतीय वाणिज्य आणि उद्योग महासंघाने  याचे आयोजन केले होते. विविध क्षेत्रातील घटकांनी यात उत्साहाने भाग घेतला.
कोणत्याही देशाच्या अर्थव्यवस्था आणि आत्मनिर्भरतेसाठी उद्योगांची भरभराट आवश्यक असते यावर त्यांनी भर दिला. यासंदर्भात उद्योगांना पाठबळ देण्याची सरकारची भूमिका त्यांनी अधोरेखित केली. “सरकार म्हणून आम्ही वरवरचा विचार करण्याऐवजी सर्वंकष विचार करतो.” व्यापक उद्योगांसाठी कमाल प्रशासन किमान सरकार अशी सर्वंकष परिसंस्था आम्हाला उभारायची आहे असे ते म्हणाले. या क्षेत्रातील प्रगती आणि सकारात्मक बदलांसाठी नवोन्मेषी तसेच शाश्वत उपाय सुचवण्याचे आवाहनही डॉ मांडवीय यांनी यावेळी केले.
केन्द्रीय रसायने आणि खते मंत्रालयाचे रसायने आणि पेट्रोकेमिकल विभागाचे सचिव अरुण भारको यांनी या दोन दिवसीय परिषदेचा धांडोळा घेतला. या शिखर परिषदेने, केन्द्र आणि राज्य सरकारे तसेच उद्योगांना संवाद साधण्यासाठी एक सहयोगी व्यासपीठ उपलब्ध केले असे ते म्हणाले.
परिषदेच्या संकल्पनेशी सुसंगत असणाऱ्या, निधी तसेच पर्यावरण विषयक मंजुरी, या रसायने आणि पेट्रोकेमिकल उद्योगातील महत्त्वाच्या पैलूंवर त्यांनी लक्ष वेधले. उद्योगाच्या शाश्वत विकासासाठी महत्त्वपूर्ण भूमिका बजावलेल्या अनेक प्रमुख उद्योजकांनी परिषदेत भाग घेतला.
पंतप्रधान कार्यालय
गुरु नानक जयंतीनिमित्त पंतप्रधानांचे श्री गुरु नानक देव यांना अभिवादन
नवी दिल्ली, 23 नोव्हेंबर 2018
गुरु नानक यांच्या जयंतीनिमित्त पंतप्रधान नरेंद्र मोदी यांनी गुरु नानक यांना अभिवादन केले.
“गुरु नानक यांनी आपल्याला सत्य, सदाचार आणि दयेची शिकवण दिली. समाजातील असमानता आणि अन्यायाच्या उच्चाटनासाठी ते प्रतिबद्ध होते. ज्ञानाच्या शक्तीवर त्यांचा विश्वास होता. त्यांच्या जयंतीनिमित्त त्यांना अभिवादन करुन त्यांच्या प्रेरणादायी विचारांना उजाळा देत आहोत”, असे पंतप्रधानांनी म्हटले आहे.
B. Gokhale/S. Kakade/D. Rane
(Visitor Counter : 83
आरोग्य आणि कुटुंब कल्याण मंत्रालय
कोविड -19 ची ताजी माहिती
भारतात 54 दिवसातल्या सर्वात कमी 1.27 लाख दैनंदिन नव्या रुग्णांची नोंद;
नवे रुग्ण आढळण्याचा घटता कल कायम.
भारतातील सक्रीय रुग्णसंख्येत घट होऊन ती 18,95,520 पोहचली. 43 दिवसांनंतर रुग्णसंख्या 20 लाखाखाली.
गेल्या 24 तासात सक्रिय रुग्णसंख्येत
1,30,572 ची घट.
आतापर्यंत देशभरात एकूण 2,59,47,629 रुग्ण कोरोनामुक्त
गेल्या 24 तासात 2,55,287 रुग्ण झाले बरे.
सलग 19 व्या दिवशी नव्या रुग्णांपेक्षा बरे होणाऱ्यांची संख्या अधिक.
रुग्ण बरे होण्याच्या दरात वाढ कायम, आज 92.09%.
साप्ताहिक पॉझिटीव्हीटी दर सध्या 8.64%.
दैनंदिन पॉझिटीव्हीटी दर 6.62%वर घसरला, सलग 8 व्या दिवशी 10% पेक्षा कमी.
चाचण्यांच्या क्षमतेत सातत्याने वाढ- आतापर्यंत एकूण 34.67कोटी चाचण्या झाल्या.
देशव्यापी लसीकरण मोहिमेअंतर्गत
21.6 कोटी लसीच्या मात्रा देण्यात आल्या.
संरक्षण मंत्रालय
गेल्या नऊ वर्षात भारताची प्रतिमा उंचावल्याने जग आता भारताचं म्हणणं लक्षपूर्वक ऐकत असल्याचं संरक्षण मंत्री राजनाथ सिंग यांचं प्रतिपादन
लोकांचा सरकारवरचा विश्वास प्राप्त करण्यासाठी त्यांच्या अपेक्षांची पूर्तता करण्याचं राजनाथ सिंग यांचं नागरी सेवकांना आवाहन
गेल्या नऊ वर्षात भारताची प्रतिमा आंतरराष्ट्रीय व्यासपीठावर उंचावली असून जग आता भारताचं म्हणणं लक्षपूर्वक ऐकत असल्याचं संरक्षण मंत्री राजनाथ सिंग यांनी म्हटले आहे. 18 जून 2023 रोजी लखनौ इथे केंद्रीय लोकसेवा आयोगाच्या नागरी सेवा परीक्षांमध्ये यश प्राप्त केलेल्या विद्यार्थ्यांच्या स्नेहसंमेलनाला संबोधित करताना ते बोलत होते. विकसित भारताची संकल्पना हे आता केवळ एक स्वप्न राहिलं नसून पंतप्रधान नरेंद्र मोदी यांच्या चैतन्यशील नेतृत्वात ते आता सत्यात अवतरलं असल्याचं संरक्षण मंत्री म्हणाले.
अमेरिकेसारखी बलाढ्य राष्ट्र आता भारताच्या पंतप्रधानांचे स्वागत आणि आदरातिथ्य करण्यासाठी नियोजन पूर्वक तयारी करतात आणि परदेशी प्रसारमाध्यमे भारताच्या यशोगाथेची चर्चा करतात यावर राजनाथ सिंग यांनी भर दिला.
2047 पर्यंत विकसित भारताबाबतचे पंतप्रधान नरेंद्र मोदी यांचे स्वप्न अधोरेखित करत संरक्षण मंत्री म्हणाले की युवा नागरी सेवकांची अशा प्रकारच्या राष्ट्र उभारणीमध्ये महत्त्वपूर्ण भूमिका आहे.
सरकार वरील लोकांचा विश्वास प्राप्त करण्यासाठी त्यांच्या अपेक्षा आणि महत्त्वाकांक्षांची पूर्तता करण्याच्या दृष्टीने नागरी सेवकांनी प्रयत्न करायला हवेत आणि स्वयंप्रेरणेने त्यांच्याशी सुसंवाद साधायला हवा असं आवाहन राजनाथ सिंग यांनी केलं आहे. नोकरशहांनी लोकांशी अधिक तत्परतेने सुसंवाद केल्यास लोकांचा लोकशाही वरचा विश्वास अनेक पटींनी वाढेल असं ते म्हणाले
लोकांच्या प्रतिनिधींचा दैनंदिन प्रशासन आणि लोकशाही मधील सहभाग महत्त्वपूर्ण असून नागरी सेवकांनी लोकांच्या सूचना काळजीपूर्वक ऐकून त्यावर कार्यवाही करायला हवी असं ते म्हणाले. लोकशाहीत लोकांचे प्रतिनिधी हे त्यांच्या महत्वाकांक्षांचे प्रतिनिधित्व करतात असं त्यांनी सांगितले.
स्थानिक प्रशासनात अवाजवी राजकीय हस्तक्षेप संस्कृतीचा त्यांनी निषेध केला मात्र लोकांचे प्रतिनिधी हे देशातल्या सामान्य नागरिकांचं प्रतिनिधित्व करत असल्यानं या प्रतिनिधींकडून मार्गदर्शन आवश्यक असल्याचं त्यांनी सांगितले .
“लोकांचे प्रतिनिधी म्हणून ते निश्चितपणे आपल्यासमोर त्यांच्या मतदारसंघातल्या समस्या मांडतील त्यामुळेच आपल्या विभागातल्या लोकांच्या प्रतिनिधींबरोबर तुम्हाला समन्वयाने काम करावे लागेल” यावर त्यांनी भर दिला.
नागरी सेवा परीक्षांमध्ये गेल्या काही वर्षात महिलांच्या कामगिरीचं कौतुक करताना राजनाथ सिंह म्हणाले की मुलींनी अव्वल तीन क्रमांक पटकावली आहेत तसेच सर्वोच्च 25 जणांमध्ये 14 मुलींचा समावेश असणे हे बदलत्या भारताचं, नवीन भारताचं चित्र स्पष्ट करत आहे असं राजनाथ सिंग यांनी सांगितलं. आपल्या कन्यांनी जेव्हा जेव्हा संधी मिळेल तेव्हा गौरवास्पद कामगिरी केली आहे असं ते पुढे म्हणाले.
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 137 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 24.61कोटी पेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. देशव्यापी कोविड-19 प्रतिबंधक लसीकरण 16 जानेवारी 2021 पासून सुरु झाले. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75 % लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
1,37,01,65,070
|
|
BALANCE AVAILABLE
|
|
24,61,87,131
केंद्र सरकारने आतापर्यंत सर्व स्त्रोताद्वारे 137 कोटींपेक्षा जास्त  लसींच्या मात्रा राज्ये/केन्द्र शासित प्रदेशांना पुरवल्या आहेत.
याशिवाय लसीच्या 24.61 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
कोळसा मंत्रालय
कोळसा आणि लिग्नाइट शोधासाठीची केंद्रीय क्षेत्र योजना सुरू ठेवण्यास केंद्रीय मंत्रिमंडळाची मंजुरी
नवी दिल्ली, 7 जून 2023
पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळाच्या आर्थिक व्यवहार विषयक समितीने  2021-22 ते 2025-26 या कालावधीत 2980 कोटी रुपयांच्या अंदाजित कोळसा आणि लिग्नाइट शोधासाठीची केंद्रीय क्षेत्र योजना 15 व्या वित्त आयोगाच्या चक्रासह सुरू ठेवण्यास आज मान्यता दिली.
या योजनेअंतर्गत कोळसा आणि लिग्नाइटचे उत्खनन दोन व्यापक टप्प्यांमध्ये केले जाते:  प्रमोशनल  अन्वेषण आणि  नॉन कोल इंडिया लिमिटेड ब्लॉक्समधील विस्तृत अन्वेषण.
या मंजुरीमुळे प्रमोशनल  अन्वेषणासाठी 1650 कोटी रुपये आणि नॉन-सीआयएल भागात विस्तृत खोदकामासाठी 1330 कोटी रुपये खर्च करण्यात येणार आहे. अंदाजे 1300 चौरस किमी क्षेत्र प्रादेशिक अन्वेषणाखाली आणि अंदाजे 650 चौरस किमी क्षेत्र विस्तृत अन्वेषणाखाली समाविष्ट केले जाईल.
देशात उपलब्ध असलेल्या कोळशाच्या स्त्रोतांना सिद्ध करण्यासाठी आणि अंदाज बांधण्यासाठी कोळसा आणि लिग्नाइटच्या उत्खननाची आवश्यकता आहे ज्यामुळे कोळसा खाण काम सुरू करण्यासाठी सविस्तर प्रकल्प अहवाल तयार करण्यास मदत होते. या उत्खननाद्वारे तयार केलेल्या भूगर्भीय अहवालांचा वापर नवीन कोळसा खाणींचा लिलाव करण्यासाठी केला जातो आणि त्यानंतर हा खर्च यशस्वी वाटपातून वसूल केला जातो.
S.Tupe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
रशिया येथे होणाऱ्या आंतरराष्ट्रीय सैन्य क्रीडा स्पर्धा-2021 मध्ये भारतीय सैन्य दलाचे पथक सहभागी होणार
नवी दिल्ली, 9 ऑगस्ट 2021
रशिया येथे 22 ऑगस्ट ते 4 सप्टेंबर 2021 या कालावधीत होणाऱ्या आंतरराष्ट्रीय सैन्य क्रीडा स्पर्धा - 2021 मध्ये भारतीय लष्कराचे 101 सदस्यांचे पथक सहभागी होणार आहे. हे पथक आर्मी स्काउट मास्टर्स स्पर्धा , एलब्रस रिंग, पोलर स्टार, स्निपर फ्रंटियर आणि सेफ रूट खेळांमध्ये उंचावरील प्रदेशात विविध कवायती, बर्फातील खेळ , स्निपर क्रिया, विविध स्पर्धांमध्ये अडथळा असलेल्या प्रदेशात लढाऊ अभियांत्रिकी कौशल्ये दाखवतील. हे पथक ओपन वॉटर आणि फाल्कन हंटिंग गेम्ससाठी दोन निरीक्षक  देखील पाठवणार आहे , ज्यात सहभागी संघ पोंटून ब्रिज लेईन्ग आणि यूएव्ही क्रू कौशल्य दाखवतील.
भारतीय लष्कराच्या पथकाची त्रिस्तरीय चाचणीनंतर विविध विभागांमधून सर्वोत्कृष्ट निवड करण्यात आली आहे. या वार्षिक क्रीडा स्पर्धांमध्ये सहभाग हे भारतीय सैन्याच्या व्यावसायिकतेचे प्रतिबिंब आहे. स्पर्धेमुळे सहभागी राष्ट्रांच्या सर्वोत्तम पद्धतींच्या आधारे लष्करी सहकार्य देखील वृद्धिंगत होईल. याआधी जैसलमेर येथे झालेल्या आर्मी स्काऊट्स मास्टर स्पर्धा 2019 मध्ये सहभागी झालेल्या आठ देशांमध्ये भारताने अव्वल स्थान प्राप्त केले होते.M.Iyengar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 250
सुक्ष्म, लघु आणि मध्यम उदयोग मंत्रालय
सूक्ष्म, लघु आणि मध्यम उद्योग मंत्री नारायण राणे यांनी लहान बाळांचे खादी कपडे व अनोख्या “यूज अँड थ्रो” हस्तनिर्मित कागदी चप्पल या खादीच्या नवीन उत्पादनांचे केले उद्घाटन
नवी दिल्ली, 15 जुलै 2021
एमएसएमई मंत्री नारायण राणे यांनी आज लहान बाळांचे खादी सुती कपडे व अनोख्या “यूज अँड थ्रो” हस्तनिर्मित कागदी चप्पल या खादीच्या दोन नवीन अनन्यसाधारण उत्पादनांची श्रेणी, नवी दिल्ली येथील कॅनॉट प्लेसमधील खादी इंडियाच्या महत्वाकांक्षी दालनामध्ये सुरू केली. यावेळी एमएसएमई राज्यमंत्री भानु प्रतापसिंग वर्मा आणि खादी व ग्रामोद्योग आयोगाचे  अध्यक्ष विनय कुमार सक्सेना उपस्थित होते. दोन्ही मंत्र्यांनी खादीच्या वैविध्यपूर्ण उत्पादनांचे कौतुक केले.
नवीन उत्पादनांमध्ये मुलांसाठी प्रथमच खादीच्या सुती कपड्यांचा समावेश आहे. सुरवातीस, केव्हीआयसीने नवजात शिशूंपासून दोन वर्षापर्यंतच्या लहान बाळांसाठी बिनबाह्यांचे कपडे  आणि ब्लूमर आणि नॅपीजसह फ्रॉक्स ची निर्मिती केली. केव्हीआयसीने 100% हातमाग आणि हाताने विणलेल्या सूती कपड्यांचा वापर केला आहे जो मुलांच्या कोमल आणि संवेदनशील त्वचेवर मऊसूत असून त्यांना कोणत्याही पुरळ किंवा त्वचेवर जळजळ होण्यापासून प्रतिबंधित करतो.
भारतात प्रथमच विकसित केल्या गेलेल्या खादीच्या “यूज अँड थ्रो” हस्तनिर्मित कागदी चप्पलचे देखील उद्घाटन केले. या हस्तनिर्मित कागदी चप्पल 100% पर्यावरणपूरक आणि किफायतशीर आहेत. या चप्पल बनवण्यासाठी वापरलेला हस्तनिर्मित कागद पूर्णपणे लाकूड-मुक्त असून कापूस आणि रेशीम चिंध्या आणि तणांसारख्या नैसर्गिक धाग्यांनी बनलेला आहे. या चपला वजनाने हलक्या असून घर, हॉटेल खोल्या, रुग्णालये, प्रार्थनास्थळे, प्रयोगशाळा इत्यादी घरगुती वापरासाठी व प्रवासासाठी योग्य आहेत. स्वच्छतेच्या दृष्टिकोनातून देखील त्या प्रभावी आहेत.
लहान मुलांसाठीच्या खादी सुती कपड्यांची किंमत सर्वत्र प्रति कपडा 599 रुपये आहे; तर हाताने बनवलेल्या कागदाच्या चप्पलच्या प्रत्येक जोडीची किंमत फक्त 50 रुपये आहे. ही दोन नवीन उत्पादने कॅनॉट प्लेसमधील खादी दालनात तसेच केव्हीआयसीच्या ऑनलाइन पोर्टल www.khadiindia.gov.in वर खरेदी करता येतील.
नवीन खादी उत्पादनांचे उद्घाटन करताना राणे यांनी पर्यावरणपूरक आणि टिकाऊ उत्पादनांच्या मोठ्या प्रमाणावरील विपणनावर भर दिला. त्यांनी सांगितले की या क्षेत्रात मोठ्या प्रमाणात बाजारपेठ मिळवून केव्हीआयसी अधिकाधिक रोजगाराच्या संधी निर्माण करू शकेल आणि ग्राहकांची संख्या मोठ्या फरकाने वाढवू शकेल.
केव्हीआयसीचे अध्यक्ष सक्सेना म्हणाले की, हस्तनिर्मित पेपर उद्योगाला आधार मिळावा आणि कारागिरांना शाश्वत रोजगार मिळावा या उद्देशाने केव्हीआयसीने हस्तनिर्मित कागद “यूज अँड थ्रो” चप्पल विकसित केली आहेत. ते म्हणाले की, केव्हीआयसी पहिल्यांदाच लहान बाळांच्या कपड्यांच्या उत्पादनात उतरली आहे.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 226
पंतप्रधान कार्यालय
उत्कल दिवसानिमित्त पंतप्रधानांनी दिल्या शुभेच्छा
पंतप्रधान नरेंद्र मोदी यांनी उत्कल दिवसानिमित्त जनतेला शुभेच्छा दिलाया आहेत.
आपल्या ट्विट संदेशांमध्ये पंतप्रधान म्हणाले :
"उत्कल दिवसाच्या हार्दिक शुभेच्छा. आपल्या राष्ट्राच्या प्रगतीमध्ये ओडिशा, ओडिया लोक आणि संस्कृतीच्या महत्वपूर्ण भूमिकेचा गौरव करण्याचा हा दिवस आहे. ओडिशातील लोकांना पुढील काळात चांगले आरोग्य आणि समृद्धी लाभो."
पंतप्रधान कार्यालय
डॉ. राजेंद्र प्रसाद यांच्या जयंती निमित्त पंतप्रधानांनी त्यांना आदरांजली वाहिली
पंतप्रधान नरेंद्र मोदी यांनी डॉ. राजेंद्र प्रसाद यांना त्यांच्या जयंती निमित्त आदरांजली वाहिली आहे.
पंतप्रधानांनी आपल्या ट्वीटर संदेशात म्हटले आहे;
“डॉ. राजेंद्र प्रसाद यांचे त्यांच्या जयंती निमित्त स्मरण करत आहे. एक दिग्गज नेते, जे धैर्य आणि विद्वत्तेचे प्रतीक होते. त्यांची मुळे भारतीय संकृतीमध्ये घट्ट रुजली होती आणि त्यांच्याकडे भारताच्या विकासाची दूरदृष्टी देखील होती.”
रसायन आणि खते मंत्रालय
देशातील रेमडेसिविरचे उत्पादन तीनपट झाले- मनसुख मांडवीय
रेमडेसिविरचे उत्पादन करणाऱ्या कंपन्यांच्या संख्येतही तिप्पट वाढ
नवी दिल्ली, 4 मे 2021
देशात रेमडेसिविर औषधाचे उत्पादन जलदगतीने वाढविले जात आहे. केवळ काही दिवसांच्या कालावधीत देशाने रेमडेसिविरचे उत्पादन तिप्पट करण्यात यश मिळविले आहे आणि लवकरच या औषधाची वाढती मागणी पूर्ण करण्यात देशाला यश मिळेल अशी माहिती केंद्रीय रसायने आणि खते मंत्रालयाचे राज्यमंत्री मनसुख मांडवीय यांनी आज नवी दिल्ली इथे दिली.
12 एप्रिल2021 रोजी देशात रेमडेसिविरच्या 37 लाख कुप्यांचे उत्पादन झाले होते त्यात तिप्पट वाढ होऊन आज 4 मे 2021 ला रेमडेसिविरच्या 1 कोटी 5 लाख कुप्या उत्पादित करण्यात आल्या.
रेमडेसिविर औषधाची वाढती मागणी लक्षात घेऊन, या औषधाचे उत्पादन करणाऱ्या कंपन्यांची संख्या देखील वाढविण्यात आली आहे. 20 एप्रिल 2021 रोजी देशात रेमडेसिविरचे उत्पादन करणाऱ्या 20 कंपन्या कार्यरत होत्या, त्यात वाढ होऊन आज 4 मे 2021 ला एकूण 57 कंपन्या रेमडेसिविरची निर्मिती करीत आहेत.
भारत सरकारने कोरोनाविरुद्धचा आपला लढा सातत्यपूर्ण प्रयत्नांसह जरी ठेवला आहे.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
भारत आणि उझबेकिस्तान दरम्यान औषध निर्माण क्षेत्रात सहकार्य वाढवण्याबाबतच्या सामंजस्य कराराला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि उझबेकिस्तान दरम्यान औषध निर्माण क्षेत्रात सामंजस्य करार करण्याच्या प्रस्तावाला मंजुरी देण्यात आली. यानुसार औषध निर्माण क्षेत्रात संशोधन आणि विकास तसेच व्यापार आणि उद्योग यात सहकार्य वाढवले जाणार आहे. उझबेकिस्तानचे राष्ट्राध्यक्ष 1 ऑक्टोबर 2018 ला भारतात येणार असून त्यावेळी या करारावर स्वाक्षऱ्या होतील.
दोन्ही देशांत औषध निर्माण उद्योगात होत असलेली वाढ लक्षात घेऊन या क्षेत्रातील व्यापार, औषध उत्पादन, संशोधन आणि विकास या क्षेत्रात परस्पर सहकार्य वाढवण्यासाठी एक औपचारिक यंत्रणा उभारण्याचा दोन्ही देशातील सरकारांचा प्रयत्न आहे. या सामंजस्य करारामुळे दोन्ही देशात औषधांचे उत्पादन वाढवण्यास मदत होईल तसेच व्यापार आणि नोंदणी प्रक्रिया, औषध उत्पादनासाठी आवश्यक कायदेशीर आणि नियमन प्रक्रिया, आयात-निर्यातीसाठी नियमन प्रक्रिया सुलभ होईल.